CELEX: 32015R0140
Language: hu
Date: 2015-01-29 00:00:00
Title: A Bizottság (EU) 2015/140 rendelete ( 2015. január 29. ) a 965/2012/EU rendeletnek a zavarásmentes pilótafülke tekintetében történő módosításáról és a rendelet helyesbítéséről

2015.1.30.   
               
               
                  HU
               
               
                  Az Európai Unió Hivatalos Lapja
               
               
                  L 24/5
               
            
         A BIZOTTSÁG (EU) 2015/140 RENDELETE
         (2015. január 29.)
         a 965/2012/EU rendeletnek a zavarásmentes pilótafülke tekintetében történő módosításáról és a rendelet helyesbítéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a polgári repülés területén közös szabályokról és az Európai Repülésbiztonsági Ügynökség létrehozásáról, valamint a 91/670/EGK tanácsi irányelv, az 1592/2002/EK rendelet és a 2004/36/EK irányelv hatályon kívül helyezéséről szóló, 2008. február 20-i 216/2008/EK európai parlamenti és a tanácsi rendeletre (1) és különösen annak 8. cikke (5) bekezdésére,
         mivel:
         
                     (1)
                  
                  
                     Az egyes légi járművek üzemben tartásában érintett üzemben tartóknak és személyzetnek meg kell felelniük a 216/2008/EK rendelet IV. melléklete 8.b. pontjában foglalt, rájuk vonatkozó alapvető követelményeknek.
                  
               
                     (2)
                  
                  
                     A 965/2012/EU bizottsági rendelet (2) megteremti a légi járművek biztonságos üzemben tartásának feltételeit.
                  
               
                     (3)
                  
                  
                     A repülés bizonyos fázisaiban a repülőszemélyzet megzavarásából, illetve figyelmének elterelődéséből adódó esetleges hibákkal összefüggő kockázatok kezelése érdekében meg kell követelni az üzemben tartóktól annak biztosítását, hogy a személyzet tagjainak a repülés kritikus fázisaiban, ne kelljen semmi olyan feladatot végezniük, amely nem a légi jármű biztonságos üzemeltetéséhez szükséges.
                  
               
                     (4)
                  
                  
                     A 965/2012/EU rendelet határt szab az egyedi műveletek során a fedélzeten szállítható személyek számának. Ezt a számot azonban nem biztonsági okok indokolják. Az 5. cikk (7) bekezdését ezért módosítani kell.
                  
               
                     (5)
                  
                  
                     A 71/2014/EU bizottsági rendelet (3) a 965/2012/EU rendeletet kiegészítette egy 9a. cikkel. Ezt követően a 83/2014/EU bizottsági rendelet (4) egy második 9a. cikkel egészítette ki a 965/2012/EU rendeletet, amelyet 9b. cikknek kellett volna számozni. Az egyértelműség és a jogbiztonság érdekében a 83/2014/EU rendelettel beiktatott 9a. cikket ki kell cserélni és megfelelően kell számozni.
                  
               
                     (6)
                  
                  
                     A jogbiztonság és a 216/2008/EK rendeletben használt fogalmakkal való összhang biztosítása érdekében bizonyos nyelveken helyesbíteni kell a 965/2012/EU rendelet által használt bizonyos kifejezéseket.
                  
               
                     (7)
                  
                  
                     A 965/2012/EU rendeletet ezért ennek megfelelően módosítani és helyesbíteni kell.
                  
               
                     (8)
                  
                  
                     Az e rendeletben szereplő rendelkezések az Európai Repülésbiztonsági Ügynökség által a 216/2008/EK rendelet 17. cikke (2) bekezdése b) pontjának és 19. cikke (1) bekezdésének megfelelően kiadott véleményen (5) alapulnak.
                  
               
                     (9)
                  
                  
                     Az e rendeletben előírt intézkedések összhangban vannak a 216/2008/EK rendelet 65. cikkével létrehozott bizottság véleményével,
                  
               ELFOGADTA EZT A RENDELETET:
         
            1. cikk
            A 965/2012/EU rendelet a következőképpen módosul:
            
                        1.
                     
                     
                        Az 5. cikk a következőképpen módosul:
                        
                                    a)
                                 
                                 
                                    a (4) bekezdés helyébe a következő szöveg lép:
                                    
                                       „(4)   A hajtóművel rendelkező komplex légi járműnek nem minősülő repülőgépek és helikopterek, valamint a ballonok és vitorlázó repülőgépek üzemben tartóinak nem kereskedelmi célú műveletek, ide értve a nem kereskedelmi célú egyedi műveleteket is, végzésekor a légi járműveket a VII. mellékletben előírt rendelkezésekkel összhangban kell üzemben tartaniuk.”
                                    ;
                              
                                    b)
                                 
                                 
                                    az (5) bekezdés b) pontja helyébe a következő szöveg lép:
                                    
                                                „b)
                                             
                                             
                                                egyéb repülőgépek és helikopterek, valamint ballonok és vitorlázó repülőgépek esetében a VII. melléklet rendelkezéseivel összhangban.”
                                             
                                          ;
                                 
                              
                                    c)
                                 
                                 
                                    a (7) bekezdés második mondata helyébe a következő szöveg lép:
                                    „A személyzet tagjain és a küldetéshez elengedhetetlen személyeken kívül más személyek nem szállíthatók a fedélzeten.”.
                                 
                              
                  
                        2.
                     
                     
                        A 6. cikk a következőképpen módosul:
                        
                                    a)
                                 
                                 
                                    a (2) bekezdés első mondata helyébe a következő szöveg lép:
                                    
                                       „(2)   Az 5. cikk (1) bekezdésétől eltérve, a 216/2008/EK rendelet 4. cikkének (5) bekezdésében említett, kereskedelmi légi szállítási műveletekben használt légi járműveket repülőgépek esetében a 2009. október 14-i C(2009) 7633 bizottsági határozatban meghatározott feltételekkel kell üzemben tartani.”
                                    ;
                              
                                    b)
                                 
                                 
                                    a (4a) bekezdésben a bevezető szöveg helyébe a következő szöveg lép:
                                    
                                       „(4a)   Az 5. cikk (1) és (6) bekezdésétől eltérve, a hajtóművel rendelkező komplex légi járműnek nem minősülő repülőgépekkel és helikopterekkel, valamint ballonokkal és vitorlázó repülőgépekkel az alábbi légi szállítási műveletek végezhetők a VII. melléklettel összhangban:”
                                    .
                              
                  
                        3.
                     
                     
                        A 83/2014/EU rendelet által beiktatott 9a. cikk helyébe a következő szöveg lép:
                        
                           „9b. cikk
                           Felülvizsgálat
                           Az Ügynökség folyamatosan felülvizsgálja a repülési és szolgálati idő korlátaira és a pihenési követelményekre vonatkozó, a II. és a III. mellékletben foglalt rendelkezések hatékonyságát. Legkésőbb 2019. február 18-ig az Ügynökség elkészíti első jelentését a fenti felülvizsgálat eredményeiről.
                           A felülvizsgálatnak tudományos szakértelemre kell támaszkodnia és a tagállamok segítségével e rendelet alkalmazásának kezdőnapját követően, hosszú távon összegyűjtött műveleti adatokon kell alapulnia.
                           A felülvizsgálatnak értékelnie kell legalább a következőknek a repülőszemélyzet éberségére tett hatását:
                           
                                       a)
                                    
                                    
                                       a kedvezőbb napszakban a 13 órát meghaladó szolgálati idő;
                                    
                                 
                                       b)
                                    
                                    
                                       a kedvezőtlenebb napszakban a 10 órát meghaladó szolgálati idő;
                                    
                                 
                                       c)
                                    
                                    
                                       a 11 órát meghaladó szolgálati idő ismeretlen akklimatizálódási állapotú személyzet esetében;
                                    
                                 
                                       d)
                                    
                                    
                                       a nagy szektorszámot (6-ot meghaladó) tartalmazó szolgálati idő;
                                    
                                 
                                       e)
                                    
                                    
                                       repülési szolgálati időt követő ügyeleti szolgálat, például készenlét vagy tartalék szolgálat; és
                                    
                                 
                                       f)
                                    
                                    
                                       bioritmust megzavaró beosztás.”
                                    
                                 .
                  
                        4.
                     
                     
                        Az I., III., IV., VI. és VIII. melléklet e rendelet I. mellékletének megfelelően módosul.
                     
                  
         
            2. cikk
            A 965/2012/EU rendeletet a következőképpen kell helyesbíteni:
            
                        1.
                     
                     
                        A 6. cikk (7) bekezdése helyére az alábbi szöveg lép:
                        
                           „(7)   Az V. melléklet SPA.PBN.100 pontjától eltérve a hajtóművel rendelkező komplex légi járműnek nem minősülő repülőgépek nem kereskedelmi célú üzemben tartását teljesítményalapú navigációs eljárások szerint, illetve olyan légtérben vagy útvonalakon, ahol teljesítményalapú navigációra vonatkozó előírások érvényesek, a kapcsolódó végrehajtási szabályok elfogadásáig és hatálybalépéséig továbbra is a vonatkozó tagállami jogszabályokkal összhangban kell végezni.”
                        .
                  
                        2.
                     
                     
                        A II., III., IV., VII. és VIII. mellékletet az e rendelet II. mellékletének megfelelően kell helyesbíteni.
                     
                  
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Az 1. cikk 3. pontját azonban 2016. február 18-tól kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2015. január 29-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 79., 2008.3.19., 1. o.
         
         
            (2)  A Bizottság 965/2012/EU rendelete (2012. október 5.) a légi járművek üzemben tartásához kapcsolódó műszaki követelményeknek és igazgatási eljárásoknak a 216/2008/EK európai parlamenti és tanácsi rendelet értelmében történő meghatározásáról| (HL L 296., 2012.10.25., 1. o.).
         
            (3)  A Bizottság 71/2014/EU rendelete (2014. január 27.) a légi járművek üzemben tartásához kapcsolódó műszaki követelményeknek és igazgatási eljárásoknak a 216/2008/EK európai parlamenti és tanácsi rendelet értelmében történő rögzítéséről szóló 965/2012/EU rendelet módosításáról (HL L 23., 2014.1.28., 27. o.).
         
            (4)  A Bizottság 83/2014/EU rendelete (2014. január 29.) a légi járművek üzemben tartásához kapcsolódó műszaki követelményeknek és igazgatási eljárásoknak a 216/2008/EK európai parlamenti és tanácsi rendelet értelmében történő meghatározásáról szóló 965/2012/EU rendelet módosításáról (HL L 28., 2014.1.31., 17. o.).
         
            (5)  Az Európai Repülésbiztonsági Ügynökség 2013. június 10-i 05/2013 sz. véleménye a zavarásmentes pilótafülke eljárásokra vonatkozó végrehajtási szabályokat meghatározó bizottsági rendeletről.
      
      
         
            I. MELLÉKLET
            A 965/2012/EU rendelet I., III., IV., VI. és VIII. melléklete a következőképpen módosul:
            
                        1.
                     
                     
                        Az I. melléklet a következő 109a. ponttal egészül ki:
                        „109a.   »Zavarásmentes pilótafülke«: olyan időszak, amikor a repülőszemélyzet tagjait a légi jármű biztonságos üzemeltetése vagy a légi járműben tartózkodók biztonsága szempontjából kritikus fontosságú ügyektől eltekintve nem szabad zavarni, illetve nem szabad a figyelmüket elvonni;”.
                  
                        2.
                     
                     
                        A III. melléklet (ORO része) a következőképpen módosul:
                        
                                    a)
                                 
                                 
                                    Az ORO.GEN.110 f) bekezdése helyébe a következő szöveg lép:
                                    
                                                „f)
                                             
                                             
                                                Az üzemben tartónak eljárásokat kell kidolgoznia és képzéseket kell tartania minden egyes légijármű-típus biztonságos üzemben tartására. Ezeknek tartalmazniuk kell a földi és légi személyzet feladatait és kötelezettségeit valamennyi földi és légi műveletre vonatkozóan. Ezek az eljárások és képzések nem írhatják elő a személyzet tagjainak, hogy a repülés kritikus szakaszaiban a légi jármű biztonságos üzemben tartásához szükségeseken kívül bármilyen egyéb tevékenységet folytassanak. Az említett eljárásoknak és képzéseknek zavarásmentes pilótafülkére vonatkozó eljárásokat és képzéseket is tartalmazniuk kell.”
                                             
                                          ;
                                 
                              
                                    b)
                                 
                                 
                                    Az ORO.MLR.105 a) bekezdése helyébe a következő szöveg lép:
                                    
                                                „a)
                                             
                                             
                                                A 216/2008/EK rendelet IV. mellékletének 8.a.3. pontja szerint létre kell hozni a minimális felszerelésjegyzéket (MEL) a vonatkozó standard minimális felszerelésjegyzék (MMEL) alapján, amelyet a 748/2012/EU rendeletnek megfelelően összeállított adatok határoztak meg. Amennyiben az üzemeltetési alkalmassági adatok között nem került kidolgozásra a standard minimális felszerelésjegyzék (MMEL), a minimális felszerelésjegyzék (MEL) adott esetben az üzemben tartó állama vagy a nyilvántartó állam által jóváhagyott, vonatkozó MMEL alapján is elkészíthető.”
                                             
                                          
                              
                  
                        3.
                     
                     
                        A IV. melléklet (CAT része) a következő ponttal egészül ki:
                        
                           „CAT.GEN.MPA.124   A légi járművek gurulása
                        
                        A biztonságos üzemeltetés biztosítása és a futópálya biztonságának javítása érdekében az üzemben tartónak eljárásokat kell kidolgoznia a légi járművek gurulására vonatkozóan.”.
                  
                        4.
                     
                     
                        A VI. melléklet (NCC része) a következő ponttal egészül ki:
                        
                           „NCC.GEN.119   A légi járművek gurulása
                        
                        A biztonságos üzemeltetés biztosítása és a futópálya biztonságának javítása érdekében az üzemben tartónak eljárásokat kell kidolgoznia a gurulására vonatkozóan.”.
                  
                        5.
                     
                     
                        A VIII. melléklet (SPO része) a következő ponttal egészül ki:
                        
                           „SPO.GEN.119   A légi járművek gurulása
                        
                        A biztonságos üzemeltetés biztosítása és a futópálya biztonságának javítása érdekében az üzemben tartónak eljárásokat kell kidolgoznia a légi járművek gurulására vonatkozóan.”.
                  
      
      
         
            II. MELLÉKLET
            A 965/2012/EU rendelet II., III., IV., VII. és VIII. mellékletét a következőképpen kell helyesbíteni:
            
                        1.
                     
                     
                        A II. mellékletet a következőképpen kell helyesbíteni:
                        
                                    a)
                                 
                                 
                                    Az ARO.GEN.220 a) 8. pontja helyébe a következő szöveg lép:
                                    
                                                „8.
                                             
                                             
                                                nem kereskedelmi célú üzemben tartók által a hajtóművel rendelkező komplex légi járműnek nem minősülő légi járművekkel végzett műveletek ellenőrzése;”
                                             
                                          ;
                                 
                              
                                    b)
                                 
                                 
                                    Az ARO.GEN.300 a) 3. pontja helyébe a következő szöveg lép:
                                    
                                                „3.
                                             
                                             
                                                a hajtóművel rendelkező komplex légi járműnek nem minősülő légi járművek nem kereskedelmi célú üzemben tartóinak az alkalmazandó követelményeknek való folyamatos megfelelése; valamint”
                                             
                                          .
                                 
                              
                  
                        2.
                     
                     
                        A III. mellékletet a következőképpen kell helyesbíteni:
                        
                                    a)
                                 
                                 
                                    Az ORO.GEN.110 k) pontjának ii. alpontja helyébe a következő szöveg lép:
                                    
                                                „ii.
                                             
                                             
                                                hajtóművel rendelkező komplex légi járműnek nem minősülő, egy hajtóműves, 5-öt meg nem haladó legnagyobb üzemi utasülésszámú helikopterrel,”
                                             
                                          ;
                                 
                              
                                    b)
                                 
                                 
                                    Ez a rendelkezés a magyar nyelvi változatot nem érinti.
                                 
                              
                                    c)
                                 
                                 
                                    Ez a rendelkezés a magyar nyelvi változatot nem érinti.
                                 
                              
                                    d)
                                 
                                 
                                    Ez a rendelkezés a magyar nyelvi változatot nem érinti.
                                 
                              
                                    e)
                                 
                                 
                                    Ez a rendelkezés a magyar nyelvi változatot nem érinti.
                                 
                              
                  
                        3.
                     
                     
                        Ez a rendelkezés a magyar nyelvi változatot nem érinti.
                     
                  
                        4.
                     
                     
                        A VII. mellékletet a következőképpen kell helyesbíteni:
                        
                                    a)
                                 
                                 
                                    Ez a rendelkezés a magyar nyelvi változatot nem érinti.
                                 
                              
                                    b)
                                 
                                 
                                    Az NCO.SPEC.100 pont szövege helyébe a következő szöveg lép:
                                    
                                       „NCO.SPEC.100   Hatály
                                    
                                    Ez az alrész a parancsnokpilóta által a hajtóművel rendelkező komplex légi járműnek nem minősülő légi járművel végzett nem kereskedelmi célú műveletek végzésekor teljesítendő követelményeket határozza meg.”.
                              
                  
                        5.
                     
                     
                        A VIII. mellékletet a következőképpen kell helyesbíteni:
                        
                                    a)
                                 
                                 
                                    Az SPO.GEN.005 b) pontja helyébe az alábbi szöveg lép:
                                    
                                                „b)
                                             
                                             
                                                Az a) pont sérelme nélkül a hajtóművel rendelkező komplex légi járműnek nem minősülő légi járművel végzett nem kereskedelmi célú egyedi légi szállítási műveleteket a VII. melléklettel (NCO rész) összhangban kell végezni.”
                                             
                                          ;
                                 
                              
                                    b)
                                 
                                 
                                    Az SPO.GEN.005 c) pontjának bevezető szövege helyébe az alábbi szöveg lép:
                                    
                                                „c)
                                             
                                             
                                                Az a) pont sérelme nélkül a hajtóművel rendelkező komplex légi járműnek nem minősülő légi járművel végzett alábbi műveleteket a VII. melléklettel (NCO rész) összhangban kell végezni:”
                                             
                                          ;
                                 
                              
                                    c)
                                 
                                 
                                    Az SPO.IDE.A.160 c) pontjának szövege helyébe az alábbi szöveg lép:
                                    
                                                „c)
                                             
                                             
                                                hajtóművel rendelkező komplex repülőgépnek nem minősülő repülőgépek esetében egypontos kioldóval rendelkező, a felsőtestet rögzítő hevederrel kombinált biztonsági öv a hajózó személyzet minden tagjának ülésénél.”
                                             
                                          ;
                                 
                              
                                    d)
                                 
                                 
                                    Az SPO.IDE.H.195 pont címe helyébe az alábbi szöveg lép:
                                    
                                       „Víz feletti repülés – hajtóművel rendelkező komplex helikopternek nem minősülő helikopterek”
                                    ;
                              
                                    e)
                                 
                                 
                                    Az SPO.IDE.H.203 pont bevezető szövegének helyébe az alábbi szöveg lép:
                                    „Hajtóművel rendelkező komplex helikopterekkel víz felett, kedvezőtlen környezetben, a szárazföldtől rendes utazósebességgel 10 perc repült időnek megfelelőnél nagyobb távolságban, illetve hajtóművel rendelkező komplex helikopternek nem minősülő helikopterekkel víz felett, kedvezőtlen környezetben, a szárazföldtől 50 NM távolságra végrehajtott műveletek esetében a helikoptereknek:”.